
	Targed
	Yr hyn rwyf wedi’I wneud yn yr aseiniad hyn. 

	Targed 1
	Cynyddu’r ystod ffynhonnell trwy chwilio am erthyglau academaidd a chyfnodolion ychwanegol. 
	Rwyf wedi defnyddio mwy o erthyglau academaidd fel llyfrau a dyddlyfrau academaidd. 

	Targed 2
	Parhau i gynnal lefel uchel o ddadansoddi beirniadol, gan sicrhau ymchwiliad cytbwys i ddata gwrthgyferbyniol neu anghyflawn.
	Wedi rhoi cynnig ar  gynnal lefel uchel o ddadansoddi beirniadol. 




Ni fyddai yn defnyddio AI yn fy aseiniad, gan fy mod am sicrhau bod fy ngwaith yn adlewyrchu fy nealltwriaeth am sgiliau personol. Byddaf yn dibynnu ar fy ymchwil fy hun ac yn defnyddio ffynonellau dibynadwy i lunio fy aseiniad.
Blaenorieath 5 – Datblygu ymhellach strategaeth llesiant yr ysgol. 
Cyflwyniad.
Fel rhan o ganllaw BERA (2024), byddaf yn cadw enw’r ysgol yn gyfrinachol drwy gydol yr aseiniad cyfan.
Mae cynllun datblygu ysgol yn hanfodol ar gyfer sbarduno gwelliant parhaus mewn lleoliadau addysgol (Llywodraeth Cymru, 2014). Mae targedau strategol wedi’i ddiffinio’n glir fel map ffordd ar gyfer gwella canlyniadau disgyblion, datblygiad staff, a pherfformiad cyffredinol yr ysgol (Llywodraeth Cymru, 2014). Mae’r aseiniad hwn yn gwerthuso’n feirniadol ddatblygiad targed strategol o fewn Cynllun Datblygu Ysgol (CDY) A, gan ganolbwyntio ar y camau a weithredwyd, eu heffaith ar yr ysgol, a’r dystiolaeth a ddefnyddiwyd i asesu cynnydd. Mae ysgol A yn ysgol cyfrwng Cymraeg wedi’i lleoli yng Ngheredigion ac yn darparu addysg i ddisgyblion rhwng 3 ac 19 oed, gan gynnig profiad addysgol parhaus o’r blynyddoedd cynnar hyd at addysg uwchradd (ESTYN, 2025). Dywed Estyn (2025) hefyd bod ar hyn o bryd mae ganddynt 69.7% o ddisgyblion sy’n siarad Cymraeg adref ac yn darparu cyfleoedd i ddisgyblion ddatblygu mewn i ddinasyddion cyfrifol, parchus a charedig. Trwy archwilio ymchwil berthnasol, fframweithiau a pholisïau, bydd y gwerthusiad hwn yn tynnu sylw at effeithiolrwydd y flaenoriaeth a ddewiswyd sef ‘datblygu ymhellach strategaeth llesiant yr ysgol’ wrth adlewyrchu ar heriau allweddol a meysydd i’w gwella yn y dyfodol.
Trosolwg.
Wrth ystyried y pwnc hwn, mae CDY ysgol A yn broses strwythuredig sy’n seiliedig ar dystiolaeth ac sydd wedi’i halinio â Fframweithiau Llywodraeth Cymru I ysgogi gwelliant parhaus yn yr ysgol. Trwy ganolbwyntio ar hunanwerthuso, cynllunio strategol, gweithredu wedi’ i dargedu, ac ymarfer myfyriol, mae’r ysgol yn sicrhau ei bod yn diwallu anghenion pob dysgwr wrth gynnal hunaniaeth iaith a diwylliant Cymru. Ymhellach, mae’r broses o gynllunio CDY ysgol A, yn cysylltu’n agos at bolisïau Llywodraeth Cymru a pholisïau rhanbarthol, gan sicrhau bod nodau strategol yr ysgol yn cyd-fynd ag amcanion addysg genedlaethol. O hunanselio i setliad nodau strategol a chynlluniau gweithredu, mae ysgol A yn cymryd rhan yn y fframweithiau Llywodraethol, gan sicrhau cynnydd parhaus a datblygiad cymdeithasol a diwylliannol.   
Gan edrych ar y flaenoriaeth a ddewiswyd, gwelwyd fod yn seiliedig ar strategaeth llesiant yr ysgol. Mae gan ysgolion gyfrifoldeb i ddarparu cyfleoedd lles yn gynnar mewn bywyd i fyfyrwyr o bob cefndir (Morrison a Peterson, 2013; Seligman et al., 2009). Nododd adolygiad o lenyddiaeth fod 1336 o erthyglau seicoleg bositif wedi’u cyhoeddi rhwng 1999 a 2013 mewn cyfnodolion a adolygwyd gan gymheiriaid, gan ganolbwyntio ar les, cryfderau cymeriad, gobaith, diolchgarwch, gwytnwch a thwf (Donaldson et al., 2015). Dywed Robson (2025), bod myfyrwyr sy’n profi lles cadarnhaol mewn sefydliadau addysgol, yn fwy tebygol o ragori yn academaidd, datblygu gwytnwch, ac ymgysylltu’n weithredol yn eu teithiau addysgol. Mae’r dull cyfannol yma o ymdrin ag addysg yn cydnabod bod myfyrwyr hapus ac iach mewn sefyllfa well i wynebu heriau a manteisio ar gyfleoedd (Robson, 2025). Ar y llaw arall, pwysleisiwyd Cooper a Hornby (2018), bod materion iechyd meddwl a lles plant a phobl ifanc yn peri pryder cynyddol. Cytunwyd Holt (2019), bod gan ysgolion swydd i gefnogi iechyd a lles plant. Credwyd Lewis (2021), un o’r rhwystrau mwyaf i ddatblygu strategaeth llesiant cryf yw’r diffyg adnoddau. Dywed bod ysgolion yn aml yn cael trafferth gyda chyfyngiadau cyllid, gan wneud hi’n anodd darparu gofal bugeiliol digonol, cymorth iechyd meddwl, a rhaglenni lles. Cytunwyd Watson (et al, 2025), gall cyllidebau cyfyngedig arwain at niferoedd annigonol o gwnselwyr ysgol, swyddogion llesiant, neu hyfforddiant i athrawon i gefnogi myfyrwyr yn effeithiol. Yn dilyn heriau wrth ddatblygu a chynnal strategaethau lles ysgolion, ysgrifennwyd Harrison ac Elizabeth (2014) er mwyn i strategaeth llesiant fod yn effeithiol, rhaid i ysgolion weithio’n agos gyda rhieni a’r gymuned ehangach. Fodd bynnag, credwyd gall ymgysylltu â rhieni mewn mentrau llesiant fod yn heriol, yn enwedig pan fydd teuluoedd yn wynebu pwysau allanol fel caledi ariannol neu stigmâu diwylliannol ynghylch iechyd meddwl. Mae angen partneriaethau cryf i greu system gymorth gyson i fyfyrwyr yn yr ysgol ac yn y cartref (Harrison ac Elizabeth, 2014). Credwyd Svane (2019), er gwaethaf yr heriau hyn, gan flaenoriaethu lles mewn ysgolion, mae’n hanfodol ar gyfer meithrin amgylchedd dysgu cadarnhaol a chefnogol. Dywed bod mynd i’r afael a’r rhwystrau yma yn gofyn am fuddsoddiad mewn adnoddau iechyd meddwl, hyfforddiant staff a phartneriaethau cryf gyda rhieni ac asiantaethau allanol. Dywed Deroncele-Acosta ac Ellis (2024) hefyd, gan oresgyn heriau fel hyn, gall ysgolion greu lle cynhwysol a meithringar lle gall myfyrwyr a staff ffynnu.   
Dywed Holt (2019), bod pandemig ‘covid-19’ wedi tynnu sylw at yr angen i ailfeddwl addysg i gwrdd â’r materion amlochrog y mae ieuenctid heddiw yn eu hwynebu. Mae rhain yn cynnwys, ymhlith pethau eraill, seibrfwlio, anhwylderau iechyd meddwl, bwlio, gwrthdaro a chymaint mwy. Mae’r heriau hyn yn amlygu’r angen am addysg ystyrlon, gytbwys a gofalgar sy’n mynd i’r afael ag anghenion iechyd cymdeithasol, emosiynol a meddyliol plant a phobl ifanc (Holt, 2019).  Hefyd, yn ôl Brown (et al, 2025), ar ôl cynnal astudiaeth achos yn 2022 o gwmpas Cymru, mewn ardaloedd gwledig a threfol ac mewn ardaloedd ag ystod eang o statws economaidd-gymdeithasol, a oedd yn canolbwyntio ar: darpariaeth wedi’i thargedu a darpariaeth gyffredinol i gefnogi lles emosiynol a meddyliol, nododd staff ym mhob ysgol eu bod wedi gweld cynnydd yn nifer y disgyblion sy’n cyflwyno heriau i iechyd meddwl ers dychwelyd amser llawn i addysg bersonol ar ôl ‘covid-19’. Trafodwyd ystod o yrwyr ar gyfer hyn, gan gynnwys colli rhyngweithio cymdeithasol a arweiniodd at ofnau am ddychwelyd i’r ystafelloedd Dosbarth, yr ofn cyffredinol a gynhyrchir trwy fyw gyda bygythiad y feirws ac, mewn rhai achosion, colli perthynas gadarnhaol gydag oedolyn o adref (Brown et al, 2025).
Er bod ymchwil ar strategaethau lles ysgolion wedi gwneud cynnydd, mae bylchau sylweddol o hyd. Yn ôl Bughin (et al, 2019), mae ymchwil wedi’i rannu ar effaith offer lles digidol. Dywed, er bod rhai astudiaethau’n tynnu sylw at fanteision apiau ymwybyddiaeth ofalgar a chwnsela ar-lein, mae eraill yn rhybuddio y gall amser sgrin ormodol a chyfryngau cymdeithasol effeithio’n negyddol ar iechyd meddwl myfyrwyr, a bod angen mwy o ymchwil i asesu’r cydbwysedd rhwng cymorth digidol a rhyngweithiadau’r byd go iawn. Fodd bynnag, mae ymchwil yn amlygu rôl amgylcheddau ysgolion ffisegol, megis mynediad i fannau gwyrdd, golau naturiol, a dylunio ystafell ddosbarth hyblyg, yn hyrwyddo lles myfyrwyr (Medical Centric, 2023)                                                                                                                     Mae Deddf Llesiant Cenedlaethau’r Dyfodol (Cymru) 2015 yn atgyfnerthu ymhellach bwysigrwydd blaenoriaethu iechyd meddwl a chorfforol plant, gan sicrhau amgylchedd dysgu cefnogol. Dywed bod ysgolion yng Nghymru, gan gynnwys ysgol A, yn ymgorffori’r egwyddorion hyn drwy feithrin mannau cynhwysol, diogel a deniadol lle mae lles emosiynol a chymdeithasol myfyrwyr yn cael ei gefnogi ochr yn ochr â’u llwyddiant academaidd. 

Amcanion, cenhadaeth a gweledigaeth.
Mae creu a gwella strategaeth llesiant ysgol A mewn cytgord perffaith ag amcanion, gweledigaeth a chenhadaeth yr ysgol (Ysgol Bro Teifi, 2025). Mae cynllun datblygu strategol yr ysgol yn canolbwyntio ar ei ymroddiad i greu amgylchedd dysgu cynhwysfawr lle gall pob myfyriwr ffynnu (Ysgol Bro Teifi, 2025). Nod Ysgol A yw i greu myfyrwyr da sy’n hunanhyderus ac yn gallu gwneud cyfraniadau gwerthfawr i gymdeithas (Ysgol Bro Teifi, 2025). Dywed Drew (2020), bod dull cyfannol o weithio mewn ysgolion yn canolbwyntio ar ddatblygu gofal i eraill a pharch tuag at yr amgylchedd. Pwysleisiwyd mae’n dangos parch cyfartal i les emosiynol, cymdeithasol a gwybyddol plant. Cytunwyd Kitching a Carstens (2022), bod strategaeth llesiant cadarn yn annog myfyrwyr i ddatblygu sgiliau bywyd hanfodol fel hunanymwybyddiaeth, rheoleiddio emosiynol, a gwytnwch. Dywed Maslow bod dull cyfannol wedi’u gwreiddio yn ei hierarchaeth o anghenion, sy’n pwysleisio bod datblygiad dynol yn cael ei ysgogi gan gyflawni ystod o anghenion corfforol, emosiynol a seicolegol (McLeod, 2024). Credodd y dylai addysg fynd i’r afael â’r person cyfan, nid cyflawniad academaidd yn unig (McLeod, 2024). Ni ddylid anghofio bod gwella cynllun llesiant yr ysgol yn nod sy’n gysylltiedig yn gryf a’r Cwricwlwm I Gymru, sy’n pwysleisio datblygiad unigolion iach a hyderus fel un o’i bedwar diben (Llywodraeth Cymru, 2022). Yn ôl ysgol A, maent yn dal pawb i safonau uchel, yn hyrwyddo lles i unigolion ac yn gymdeithasol, yn brwydro yn erbyn anwybodaeth a gwybodaeth ffug, ac yn cymell myfyrwyr i gyflawni eu cyfrifoldebau fel dinasyddion gwyliadwrus a beirniadol (Ysgol Bro Teifi, 2025). 
Mae datblygu strategaeth llesiant Ysgol A yn broses sydd wedi’i strwythuro’n ofalus, gan ganolbwyntio ar gamau gweithredu allweddol, amserlenni strategol, a dyraniad effeithiol o adnoddau i sicrhau cynnydd ystyrlon. Gan ddilyn canllaw Cynlluniau datblygu ysgolion Llywodraeth Cymru (2014), mae CDY ysgol A yn osod gweledigaeth glir o’r hyn y mae’r ysgol yn anelu i’w gyflawni. Dywed Llywodraeth Cymru (2014), ar gyfer CDY, bydd gweledigaeth glir yn gosod y cyd-destun. Mae angen iddi fod â phwrpas clir y mae pawb yn ei rannu a’i ddeall er mwyn i’r ysgol wneud gwelliannau parhaus a symud ymlaen (Llywodraeth Cymru, 2014). Cam 1 o gynllunio CDY ydy hunanwerthuso, ble mae ysgolion yn myfyrio ar eu perfformiad ac maent yn defnyddio i gynllunio ar gyfer gwelliant cynaliadwy (Llywodraeth Cymru, 2014). Hefyd, mae hunanwerthuso a chynllunio ar gyfer gwelliant yn hanfodol i gefnogi datblygiad ysgolion, hyrwyddo dysgu proffesiynol, ac i wella canlyniadau dysgwyr yn ôl Llywodraeth Cymru (2014). Yr ail gam ydy cynllunio strategol. Ysgrifennwyd y Llywodraeth (2014), er mwyn sicrhau bod CDY yn llwyddiannus, mae’n hanfodol cynnwys pob partner a rhandaliad yn y broses. Dywed bod hyn yn sicrhau ymrwymiad cyffredinol i agenda gwella’r ysgol. Wrth lunio’r cynllun, mae’n ofynnol i’r corff llywodraethu weithio mewn cydweithrediad â’r pennaeth, staff yr ysgol, dysgwyr, rhieni/gofalwyr, ac unigolion sy’n gysylltiedig â bywyd a gweiddgareddau’r ysgol. Mae cam 3 a cham 4 yn cynnwys gwneud gwelliant ac adolygu effaith, sydd yn golygu rhoi’’r cynllun ar waith y camau gweithredu a’r strategaethau a amlinellir o fewn y CDY, yna dylid ystyried CDY fel dogfennau byw sy’n cael eu hadolygu a’u monitro’n rheolaidd gyda diwygio ffurfiol yn digwydd o leiaf unwaith y flwyddyn (Llywodraeth Cymru, 2014). 
Mae ysgol A yn defnyddio ystod o ddulliau sy’n seiliedig ar dystiolaeth i werthuso llwyddiant ei strategaeth llesiant gan gynnwys arolygon a holiaduron lles. Credwyd Anderson a Graham (2016), mae’r adnodd yma yn darparu cwestiynau ac arweiniad arolwg i helpu timau arweinyddiaeth ysgolion a cholegau i ddeall anghenion llesiant yr ysgol ac yna rhoi’r darparu’r cymorth sydd ei angen. Defnyddiwyd ysgol A holiaduron lles ‘HAPPEN’ I roi i’r plant. Mae’r arolygon hyn yn rhoi cipolwg gwerthfawr ar les emosiynol, meddyliol a chorfforol disgyblion yr ysgol (happen Wales, dim dyddiad). Ar ôl cwblhau’r arolwg, mae ysgolion yn derbyn adroddiad unigol sy’n cyd-fynd a’r cwricwlwm Newydd sy’n dangos y darlun cyffredinol o iechyd a lles yn yr ysgol.
Un o gryfderau allweddol dull yr ysgol yw ei phroses cynhwysol. Mae ysgol gynhwysol yn annog safonau uchel a gwireddu potensial pob myfyriwr, yn cael gwared ar rwystrau i ddysgu ac ymgysylltu, ac yn cynnig cyfarwyddyd sy’n addas ar gyfer gofynion pob plentyn (McLeskey et al., 2015). Dywed UNICEF (2024), rhaid cefnogi presenoldeb gan ddechrau gyda sicrhau bod plant yn teimlo eu bod yn cael eu gweld, eu deall a’u bod yn ddiogel, yn enwedig i fyfyrwyr mwy agored i niwed a allai fod â llai o ffactorau amddiffynnol nag eraill. Ar y llaw arall, mae yna heriau sy’n cyfyngu ar botensial llawn y strategaeth llesiant. Maes I’w well ydy dyrannu adnoddau. Mae ehangu mentrau llesiant, fel gwasanaethau cwnsela, yn gofyn am gyllid ychwanegol a gweithwyr proffesiynol hyfforddedig (Maccagnan et al., 2018). Efallai na fydd yr adnoddau presennol yn ddigon i fodloni’r angen cynyddol am gymorth iechyd meddwl, yn enwedig yng ngoleuni’r galwadau cynyddol a roddir ar ieuenctid (Maccagnan et al., 2018). Ar ben hynny, hyd yn oed os bod ymyrraeth yw’r prif ffocws, mae angen gwella strategaethau atal, gan ymgorffori llythrennedd emosiynol a gwytnwch yn fwy trefnus yn y cwricwlwm (Torbica, Mulhern a Norman, 2024). Dywed Torbica (et al, 2024), gall y camau hyn leihau’r angen am ymyraethau ymestynnol.

Myfyrio a gwerthuso.
Mae myfyrio ar fy ymarfer wrth gefnogi strategaeth llesiant ysgol A, wedi rhoi cipolwg gwerthfawr ar sut y gall addysgwyr gyfrannu at wella ysgolion cyfan. Fe wnaeth fy ngwaith i feithrin lles drwy ddarparu ymyriadau â ffocws, tracio cynnydd a rhyngweithio â myfyrwyr, sydd wedi amlygu gwerth gwaith tîm a chyflwyniad parhaus. Dywed Cilar (et al., 2020), bod strategaethau llesiant effeithiol yn gofyn nid yn unig cynllunio strwythuredig, ond hefyd y cyfranogiad gweithredol o’r holl aelodau staff er mwyn meithrin amgylchedd cefnogol a meithringar. Yn ystod fy amser yn ysgol A, sylwais fod meithrin perthnasoedd cadarnhaol â dysgwyr a darparu cefnogaeth emosiynol gyson yn hanfodol ar gyfer nodi arwyddion cynnar o bryderon lles. Mae gan ysgol A clwb cwtsh, sef clwb hwyliog sy’n helpu myfyrwyr i fagu hyder ym mhob agwedd. Mae’n lle diogel a hamddenol lle gallant ymarfer eu Cymraeg, cwrdd ag eraill, a mwynhau dysgu trwy gemau a gweithgareddau. Credwyd Robson (2025), bod clybiau lles, fel yr un yn ysgol A, yn gallu creu amgylcheddau lle mae myfyrwyr yn teimlo eu bod yn cael eu cefnogi, eu deall a’u hysgogi. Fodd bynnag, mae cynnal cydbwysedd rhwng gofal bugeiliol a chyfrifoldebau academaidd yn parhau i fod yn her, yn enwedig pan fo amser ac adnoddau’n gyfyngedig. Dywed Ho a Dix (2020), dylai ysgolion adeiladu cydweithrediadau mwy cadarn gyda sefydliadau cymunedol ac elusennau iechyd meddwl, i wella gwasanaethau cymorth. Cytunwyd Bywater a Sharples (2012), gall hyn gynnig mwy o wybodaeth ac ehangu’r adnoddau sydd gan fyfyrwyr fynediad i. yn ychwanegol, dywed Banerjee (et al., 2016), bod datblygiad proffesiynol parhaus sy’n canolbwyntio ar ymwybyddiaeth iechyd meddwl ac ymarfer sy’n seiliedig ar drawma yn grymuso staff i ymateb yn effeithiol i bryderon llesiant. Mae sefydliadau fel yr NHS, yn cynnig rhaglenni hyfforddi i staff sydd wedi’i gynllunio ar gyfer gweithwyr proffesiynol ar bob lefel gyda’r sgiliau a’r offer sydd eu hangen i wella eu lles cyffredinol a chreu sefydliadau tosturiol (NHS, 2024).                                                                                                                                                   Trwy fyfyrio ar ymarfer a gweithredu’r argymhellion hyn sy’n seiliedig ar dystiolaeth, gall ysgol A gryfhau ei strategaeth llesiant a mynd i’r afael a’r heriau presennol yn fwy effeithiol.      

Casgliad
Canolbwyntiodd yr aseiniad yma ar werthuso’n feirniadol ddatblygiad strategaeth llesiant yng nghynllun datblygu ysgol A. Amlygodd y dadansoddiad bwysigrwydd mabwysiadau dull strwythuredig, sy’n seiliedig ar dystiolaeth o gynllunio strategol, sy’n gydfynd â fframweithiau cenedlaethol fel Cwricwlwm I Gymru a Deddf Llesiant Cenedlaethau’r dyfodol 2015. Datgelodd canfyddiadau allweddol fod blaenoriaethu llesiant yn hanfodol ar gyfer meithrin amgylchedd cynhwysol, cefnogol sy’n mynd i’r afael ag anghenion cyfannol myfyrwyr a staff.   

